text: এস এম শফিউল আজম (১৯২৩–৪ ডিসেম্বর ১৯৯১) বাংলাদেশের চট্টগ্রামের রাজনীতিবিদ যিনি তৎকালীন পাকিস্তান সরকারের সচিব ও বাংলাদেশের মন্ত্রিপরিষদ সচিব হিসেবে দায়িত্ব পালন করেছিলেন। তিনি ১৯৭৬ থেকে ১৯৮৫ সাল পর্যন্ত শিল্প, বাণিজ্য, পাট, বস্ত্র, যোগাযোগ, বিজ্ঞান ও প্রযুক্তি, পরিকল্পনা, জ্বালানি ও খনিজসম্পদ মন্ত্রণালয়ের মন্ত্রী ও উপদেষ্টা হিসেবে দায়িত্ব পালন করেছেন।
  
  জন্ম ও প্রাথমিক জীবন 
  এস এম শফিউল আজম ১৯২৩ সালে চট্টগ্রামের ফটিকছড়িতে জন্মগ্রহণ করেন। ঢাকা বিশ্ববিদ্যালয়ে থেকে ১৯৪৫ সালে ইংরেজি ভাষা ও সাহিত্যে অনার্সসহ এমএ ডিগ্রী অর্জন করে ১৯৪৮ সালে এলএলবি ডিগ্রী অর্জন করেন।
  
  ১৯৪৫ সালে ঢাকা কলেজে  ইংরেজি সাহিত্যের শিক্ষক হিসেবে যোগ দেন। ১৯৪৮ সালে তিনি অক্সফোর্ড বিশ্ববিদ্যালয়ের বৃত্তি লাভ করেও পিতার পরামর্শে সিভিল সার্ভিসে যোগ দেন। সেন্ট্রাল সুপিরিয়র সার্ভিস পরীক্ষায় ১৯৪৯ সালে প্রথম স্থান অধিকার করেন।
  
  রাজনৈতিক ও কর্মজীবন 
  শফিউল আজম ১৯৫০ সালে পাকিস্তান সিভিল সার্ভিসে যোগদান করেন। ১৯৬৯ সালে তিনি প্রথম বাঙালি সিএসপি অফিসার হয়ে পূর্ব পাকিস্তানের চিফ সেক্রেটারি হয়েছিলেন। তিনি প্রাদেশিক এবং কেন্দ্রীয় উভয় সরকারে কাজ করেছেন। ১৯৫৮ সালে চট্টগ্রামে আমদানি-রফতানি নিয়ন্ত্রক, ১৯৬৩ সালে স্বাস্থ্য মন্ত্রণালয়ের সচিব, ১৯৬৪ সালে রাওয়ালপিন্ডিতে প্রধান আমদানি-রফতানি নিয়ন্ত্রক হিসেবে দায়িত্ব পালন করেন। ১৯৬৫ সালে পূর্ব পাকিস্তান শিল্প উন্নয়ন সংস্থার (ইপিআইডিসি) চেয়ারম্যান হিসেবে হিসেবে দায়িত্ব পালন করেন। ১৯৬৬ সালে পূর্ব পাকিস্তান শিল্প উন্নয়ন কর্পোরেশনের চেয়ারম্যান হিসেবে দায়িত্ব পালন করেন। ১৯৬৩ সালে স্বাস্থ্য মন্ত্রণালয়ের সচিব থাকাকালে ঢাকা পিজি হসপিটাল প্রতিষ্ঠায় ভূমিকা রাখেন।
  
  ১৯৭৫ সালে বাংলাদেশ সরকারের কেবিনেট সেক্রেটারি ও ১৯৭৬ থেকে ১৯৮৫ সাল পর্যন্ত শিল্প, বাণিজ্য, পাট, বস্ত্র, যোগাযোগ, বিজ্ঞান ও প্রযুক্তি, পরিকল্পনা, জ্বালানি ও খনিজসম্পদ মন্ত্রণালয়ের মন্ত্রী ও উপদেষ্টা হিসেবে দায়িত্ব পালন করেন।
  
  মৃত্যু 
  এস এম শফিউল আজম ৪ ডিসেম্বর ১৯৯১ সালে মৃত্যুবরণ করেন।
  
  তথ্যসূত্র 
  
  বিষয়শ্রেণী:১৯২৩-এ জন্ম
  বিষয়শ্রেণী:১৯৯১-এ মৃত্যু
  বিষয়শ্রেণী:চট্টগ্রাম জেলার রাজনীতিবিদ
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:ঢাকা কলেজের প্রাক্তন শিক্ষক
  বিষয়শ্রেণী:বাংলাদেশের সাবেক সচিব
  বিষয়শ্রেণী:বাংলাদেশের সাবেক মন্ত্রী
  বিষয়শ্রেণী:জিয়াউর রহমানের মন্ত্রিসভার সদস্য
title: এস এম শফিউল আজম